Saugaus eismo dienos paminėjimo renginys

„Saugus, kai žinau“

P R O G R A M A

11.00 Protų mūšis „Saugus, kai žinau“. Kauno m. savivaldybės Didžioji salė (Laisvės al. 96).  
  
11.00 Atidaroma pirmoji Kaune „Saugaus eismo klasė". Organizatoriai – Kauno policija. (Kaunakiemio g. 5, „Vilko kartodromas“).  
  
12.00 Gelbėjimo operacijos inscenizavimas. Iš tikro sumaitoto automobilio priešgaisrinės tarnybos darbuotojai trauks nukentėjusįjį, greitosios pagalbos paramedikai gaivins jį, o policijos pareigūnai užtikrins visų įvykyje dalyvaujančiųjų saugumą. Visą gelbėjimo procesą vaizdžiai aiškins policijos atstovė. (Miesto sodo prieigos, Laisvės al. 93).

Saugos diržų efektyvumo ir automobilio apsivertimo imitavimo įrenginių išbandymas. Jo metu visi norintys galės patirti į automobilių avariją kelyje patekusių eismo dalyvių pergyvenimus, suvokti saugos diržų svarbą tokių nelaimių metu. (Miesto sodo prieigos, Laisvės al. 93).  
  
12.30 A. Žikevičiaus saugaus vaiko mokykla leis vaikams išbandyti save figūriniame dviračių vairavime. Geriausieji bus apdovanoti prizais. (Miesto sodo prieigos, Laisvės al. 93).

**Visą renginį lydės puiki pavasarinė nuotaika bei įvairiausios dovanos vaikams, todėl labai skatiname Jus pakviesti mokinius, mokytojus bei visus institucijos narius 12.00 Miesto sodo prieigose tapti šios įtraukiančios pamokos dalyviais. Tai puiki proga vaikams svarbią informaciją paaiškinti įdomiai! Nelikite abejingi.**

Būk saugus ir saugok kitus!